ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
केंद्रीय मंत्रिमंडल ने चिकित्सा गर्भपात  विधेयक, 2020 को मंज़ूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने चिकित्सा गर्भपात अधिनियम, 1971 में संशोधन करने के लिए चिकित्सा गर्भपात   विधेयक, 2020 को मंज़ूरी दी है। इस विधेयक को संसद के आगामी सत्र में पेश किया जाएगा।
प्रस्तावित संशोधन की महत्वपूर्ण बातें:
- गर्भावस्था के 20 सप्ताह तक गर्भपात कराने के लिए एक चिकित्सक की राय लेने की जरूरत का प्रस्ताव और गर्भावस्था के 20 से 24 सप्ताह तक गर्भपात कराने के लिए दो चिकित्सकों की राय लेना जरूरी होगा।
- विशेष तरह की महिलाओं के गर्भपात के लिए गर्भावस्था की सीमा 20 से बढ़ाकर 24 सप्ताह करना जिन्हें एमटीपी नियमों में संशोधन के जरिए परिभाषित किया जाएगा और इनमें दुष्कर्म पीड़ित, सगे-संबंधियों के साथ यौन संपर्क की पीड़ित और अन्य असुरक्षित महिलाएं  भी शामिल होंगी।
- मेडिकल बोर्ड द्वारा जांच में पाई गई शारीरिक भ्रूण संबंधी विषमताओं के मामले में गर्भावस्था की ऊपरी सीमा लागू नहीं होगी। मेडिकल बोर्ड के संगठक, कार्य और अन्य विवरण कानून के नियमों के तहत निर्धारित किए जाएंगे।
- जिस महिला का गर्भपात कराया जाना है उनका नाम और अन्य जानकारियां उस वक्त कानून के तहत निर्धारित किसी खास व्यक्ति के अलावा किसी और के सामने नहीं किया जाएगा।
महिलाओं के लिए उपचारात्मक, सुजनन, मानवीय या सामाजिक आधार पर सुरक्षित और वैध गर्भपात सेवाओं का विस्तार करने के लिए चिकित्सा गर्भपात  विधेयक, 2020 लाया जा रहा है। प्रस्तावित संशोधन में कुछ उप-धाराओं का स्थानापन्न करना, मौजूदा गर्भपात कानून, 1971 में निश्चित शर्तों के साथ गर्भपात के लिए गर्भावस्था की ऊपरी सीमा बढ़ाने के उद्देश्य से कुछ धाराओं के तहत नए अनुच्छेद जोड़ना और सुरक्षित गर्भपात की सेवा एवं गुणवत्ता से किसी तरह का समझौता किए बग़ैर कड़ी शर्तों के साथ समग्र गर्भपात देखभाल को पहले से और अधिक सख़्ती से लागू करना है।
यह महिलाओं की सुरक्षा और सेहत की दिशा में उठाया गया ठोस कदम है और इससे बहुत महिलाओं को लाभ मिलेगा। हाल के दिनों में अदालतों में कई याचिकाएं दी गईं जिनमें भ्रूण संबंधि विषमताओं या महिलाओं के साथ यौन हिंसा की वजह से गर्भधारण के आधार पर मौजूदा स्वीकृत सीमा से अधिक गर्भावस्था की अवधि पर गर्भपात कराने की अनुमति मांगी गई। जिन महिलाओं का गर्भपात जरूरी है उनके लिए गर्भावस्था की अवधि में प्रस्तावित बढ़ोतरी उनके आत्म-सम्मान, स्वायत्तता, गोपनीयता और इंसाफ को सुनिश्चित करेगी।
स्वास्थ्य एवं परिवार कल्याण मंत्रालय ने महिलाओं को सुरक्षित गर्भपात सेवाएं उपलब्ध कराने और चिकित्सा क्षेत्र में प्रौद्योगिकी के विकास को ध्यान में रखते हुए विभिन्न हितधारकों और मंत्रालयों के साथ वृहद विचार-विमर्श के बाद गर्भपात कानून में संशोधन का प्रस्ताव किया है।
प्रधानमंत्री कार्यालय
प्रधानमंत्री की सिडनी, ऑस्ट्रेलिया में भारतीय समुदाय के साथ बातचीत
प्रधानमंत्री श्री नरेन्द्र मोदी ने ऑस्ट्रेलिया के प्रधानमंत्री महामहिम श्री एंथोनी अल्बनीस के साथ 23 मई 2023 को सिडनी में कुडोस बैंक एरिना में भारतीय समुदाय के सदस्यों की एक बड़ी सभा को संबोधित किया और उनसे बातचीत की।
भारतीय प्रवासी समुदाय, जिसमें छात्र, शोधकर्ता, पेशेवर व्यक्ति और व्यवसायी शामिल थे, ने इस कार्यक्रम में बड़े उत्साह से भाग लिया। कार्यक्रम में ऑस्ट्रेलिया के कई मंत्रियों, संसद सदस्यों और अन्य गणमान्य व्यक्तियों ने भी भाग लिया।
दोनों प्रधानमंत्रियों ने संयुक्त रूप से पश्चिमी सिडनी, जहाँ बड़ी संख्या में भारतीय समुदाय के लोग रहते हैं, के पररामट्टा स्थित हैरिस पार्क में निर्माण किये जाने वाले 'लिटिल इंडिया' गेटवे की आधारशिला का अनावरण किया।
अपने संबोधन में, प्रधानमंत्री नरेन्द्र मोदी ने भारत और ऑस्ट्रेलिया के बीच घनिष्ठ ऐतिहासिक संबंधों की नींव के रूप में "पारस्परिक विश्वास और पारस्परिक सम्मान" पर प्रकाश डाला और दोनों देशों को जोड़ने वाले विभिन्न तत्वों को रेखांकित किया। उन्होंने ऑस्ट्रेलिया में भारतीय समुदाय के योगदान और सफलता की सराहना की तथा उन्हें भारत का सांस्कृतिक ब्रांड एंबेसडर बताया।
प्रधानमंत्री ने वैश्विक स्तर पर भारत की बढ़ती उपलब्धियों को रेखांकित किया और कहा कि पूरी दुनिया भारत की सफलता की गाथाओं में बहुत अधिक दिलचस्पी दिखा रही है। उन्होंने भारत और ऑस्ट्रेलिया के बीच प्रगाढ़ हो रहे संबंधों पर चर्चा की और घोषणा करते हुए कहा कि ब्रिस्बेन में एक भारतीय वाणिज्य दूतावास खोला जाएगा।
एमजी / एमएस / आरपी / जेके /वाईबी
(
वाणिज्य एवं उद्योग मंत्रालय
केंद्रीय मंत्री पीयूष गोयल ने अशोक जी सिंघल वैदिक पुरस्कार प्रदान किए; युवा पीढ़ी से आह्वान किया कि वे अपनी जड़ों से जुड़ें, वेदों के सार को आत्मसात करें
अशोक जी ने समाज और देश के कल्याण में अतुलनीय योगदान दिया: श्री पीयूष गोयल
केंद्रीय वाणिज्य एवं उद्योग, उपभोक्ता कार्य, खाद्य एवं सार्वजनिक वितरण और कपड़ा मंत्री, श्री पीयूष गोयल ने आज युवा पीढ़ी से अपनी जड़ों से जुड़ने और जीवन के सभी क्षेत्रों में वेदों के सार को आत्मसात करने का आह्वान किया। मंत्री ने आज नई दिल्ली में अशोक जी सिंघल वैदिक पुरस्कार प्रदान करने के बाद यह बात कही।
सभा को संबोधित करते हुए, श्री गोयल ने कहा कि अशोक जी सिंघल वैदिक पुरस्कार उन लोगों का सच्चा सम्मान है, जो भारतीय संस्कृति की समृद्ध परंपरा पर गर्व करते हैं और भारतीय परंपरा को जीवित रखने में बहुत योगदान देते हैं।
श्री अशोक जी सिंघल के योगदान को याद करते हुए श्री गोयल ने कहा कि उन्होंने जीवन के सभी सुखों को त्याग दिया और अपना पूरा जीवन अध्यात्म और सामाजिक उत्थान के लिए समर्पित कर दिया। श्री गोयल ने कहा कि भारत, समाज और हिंदू धर्म के प्रति श्री अशोक जी का निस्वार्थ योगदान अतुलनीय है।
श्री गोयल ने याद किया कि अशोक जी मीनाक्षीपुरम की घटना और दलितों पर अत्याचार से बहुत आहत हुए थे। उन्होंने कहा कि मंदिरों पर दलितों के समान अधिकार के समर्थन में अशोक जी के नेतृत्व में 200 से अधिक मंदिरों का निर्माण किया गया।
श्री गोयल ने कहा कि श्री सलिल सिंघल स्केल समिति की सफलता से जुड़े रहे हैं। इस बारे में विस्तार से बताते हुए उन्होंने कहा कि देश को आत्मनिर्भर, मजबूत और समृद्ध बनाने की दृष्टि से, निजी क्षेत्र के नेतृत्व में स्थानीयकरण, निर्यात और रोजगार की बढ़ोतरी के लिए एक संचालन समिति  का गठन किया गया, जिसमें सरकार ने आवश्यकता पड़ने पर समिति को सभी आवश्यक सहायता प्रदान किया है। इस समिति की अनुशंसाओं पर ही सरकार ने 13 क्षेत्रों को प्रोत्साहन देने के उद्देश्य से पीएलआई उत्पादन से जुड़ी प्रोत्साहन योजना शुरू की थी।
श्री गोयल ने कहा कि तक्षशिला, नालंदा में वैदिक शिक्षा गुरुकुल प्रणाली, वैज्ञानिक दृष्टिकोण और टीम वर्क पर केंद्रित थी। उन्होंने कहा कि आज जो वैज्ञानिक खोजें हो रही हैं, वे वेदों में पहले ही हो चुकी हैं। उन्होंने आग्रह किया कि यदि हम सभी सामूहिक रूप से वैदिक शिक्षा के मूल्यों को आत्मसात करें और उस भावना से अपने कर्तव्य का पालन करें, तो हमें एक समृद्ध राष्ट्र बनने से कोई नहीं रोक सकता।
श्री गोयल ने कहा, जैसा कि प्रधानमंत्री श्री नरेन्द्र मोदी ने इस वर्ष 15 अगस्त को राष्ट्र के नाम अपने संबोधन के दौरान कहा था, हम सभी को 2047 तक औपनिवेशिक मानसिकता को दूर करने और भारत को एक विकसित देश बनाने के उन संकल्पों को पूरा करने का प्रयास करना चाहिए। श्री गोयल ने कहा कि हमें अपनी समृद्ध संस्कृति और परंपरा की जड़ों से फिर से जुड़ना चाहिए, ऐसा करने से भारत के विकास की दिशा में हमारी यात्रा तेज और आसान हो जाएगी।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 118.44 करोड़ कोविड रोधी टीके लगाए जा चुके हैं
स्वस्थ होने की दर वर्तमान में 98.33 प्रतिशत। मार्च 2020 के बाद से सबसे अधिक
पिछले 24 घंटों के दौरान 10,949 रोगी स्वस्थ हुए, देश भर में अभी तक कुल 3,39,57,698 मरीज स्वस्थ हुए
बीते चौबीस घंटे के दौरान 9,283 नए मामले सामने आए
भारत में वर्तमान में 1,11,481 सक्रिय मामले हैं,537 दिनों में सबसे कम
सक्रिय मामले कुल मामलों के 1 प्रतिशत से कम हैं,वर्तमान में 0.32 प्रतिशत,मार्च 2020 के बाद से सबसे कम
दैनिक पॉजिटिविटी दर 0.80 प्रतिशत है,पिछले 51 दिनों से 2 प्रतिशत से कम
साप्ताहिक पॉजिटिविटी दर वर्तमान में 0.93 प्रतिशत है; पिछले 61 दिनों से 2 प्रतिशत से कम है
अभी तक कुल 63.47 करोड़ जांचें की जा चुकी हैं
रक्षा मंत्रालय
डीजी एनसीसी, लेफ्टिनेंट जनरल गुरबीरपाल सिंह ने पूर्वोत्तर में एनसीसी प्रशिक्षण गतिविधियों की समीक्षा की
रक्षा मंत्रालय - 16 मार्च 2022राष्ट्रीय कैडेट कोर के महानिदेशक  लेफ्टिनेंट जनरल गुरबीरपाल सिंह ने 16 मार्च, 2022 को दुनिया के इस सबसे बड़े यूनिफॉर्म युक्त युवा संगठन की गतिविधियों की समीक्षा करने के लिए अगरतला, त्रिपुरा का दौरा किया। मेजर जनरल भास्कर कलिता और समूह कमांडरों द्वारा उन्हें इस पूर्वोत्तर क्षेत्र के सभी राज्यों के कैडेटों द्वारा की जाने वाली गतिविधियों के बारे में जानकारी दी गई।
डीजी एनसीसी ने त्रिपुरा सरकार में शिक्षा मंत्री श्री रतन लाल नाथ और राज्य सरकार के अधिकारियों के साथ बातचीत की तथा कई मुद्दों पर चर्चा की जिनमें एनसीसी के लिए समर्पित इन्फ्रास्ट्रक्चर के निर्माण, सीमा क्षेत्र विस्तार योजना, कॉलेजों में वैकल्पिक विषय के रूप में एनसीसी की शुरुआत और त्रिपुरा राज्य में एनसीसी गतिविधियों को समग्र रूप से प्रोत्साहन देने की जरूरत जैसे मुद्दे शामिल रहे। एनसीसी के पास इस राज्य के आठ जिलों के 95 स्कूलों और कॉलेजों में लगभग 6,000 कैडेट हैं, जिनमें लगभग 2,500 बालिका कैडेट हैं।
डीजी एनसीसी ने यहां की इकाइयों के प्रयासों की सराहना की और त्रिपुरा में एनसीसी इकाइयों के योग्य कैडेटों, प्रशिक्षकों तथा नागरिक कर्मचारियों को पुरस्कार प्रदान किए।
प्रधानमंत्री कार्यालय
प्रधानमंत्री ने महाराष्ट्र सरकार में मंत्री पद की शपथ ग्रहण करने वाले सभी माननीयों को बधाई दी
प्रधानमंत्री श्री नरेन्द्र मोदी ने आज महाराष्ट्र सरकार में मंत्री पद की शपथ ग्रहण करने वाले सभी माननीयों को बधाई दी। इस अवसर पर प्रधानमंत्री ने ट्वीट में कहा;
"महाराष्ट्र सरकार में आज मंत्री पद की शपथ ग्रहण करने वाले सभी माननीयों को बधाई। यह टीम प्रशासनिक अनुभव और सुशासन प्रदान करने के उत्साह का उत्तम मिश्रण है। राज्य की जनता की सेवा करने के लिए उन सभी को मेरी शुभकामनाएं।"
वाणिज्य एवं उद्योग मंत्रालय
‘‘भारत सामूहिक प्रयासों के साथ एक वैश्विक आर्थिक महाशक्ति बन जाएगा” : केंद्रीय मंत्री श्री पीयूष गोयल
केंद्रीय वाणिज्य एवं उद्योग, उपभोक्ता मामले, खाद्य, सार्वजनिक वितरण तथा कपड़ा मंत्री श्री पीयूष गोयल आज आंध्र प्रदेश के काकिनाडा परिसर में भारतीय विदेश व्यापार संस्थान  के उद्घाटन कार्यक्रम में मुख्य अतिथि के रूप में शामिल हुए। केंद्रीय वित्त, कंपनी कार्य मंत्री श्रीमती निर्मला सीतारामन ने आईआईएफटी काकिनाडा परिसर का उद्घाटन किया।
केंद्रीय मंत्री श्री पीयूष गोयल ने इस अवसर पर कहा कि केंद्रीय वित्त मंत्री श्रीमती निर्मला सीतारमन ने आईआईएफटी परिसर की स्थापना पर विशेष ध्यान दिया एवं पहल की। इस नए परिसर की स्थापना एक नए अध्याय के शुभारंभ का द्योतक है।
उन्होंने यह भी कहा कि भारतीय वाणिज्य द्वारा भविष्य में अधिक अंतरराष्ट्रीय स्वीकृति प्राप्त करने के लिए मानव संसाधनों का एक विशेषज्ञ प्रबंधन आवश्यक है। इन मानव संसाधनों को आईआईएफटी के माध्यम से उपलब्ध कराया जाएगा।
उन्होंने कहा कि राजनीतिक स्थिरता, उच्च प्रतिस्पर्धात्मकता, सामूहिक प्रयासों तथा विकासशील आर्थिक प्रणाली के साथ, भारत विश्व में एक बड़ी आर्थिक शक्ति बन जाएगा।
उन्होंने यह भी कहा कि वर्तमान में, भारतीय अर्थव्यवस्था 3.5 ट्रिलियन डॉलर के बराबर की है। समेकित आर्थिक विकास तथा सामूहिक प्रयासों के साथ किसी विकासशील देश को विकसित देश के स्तर तक ले जाया जा सकता है। निरंतर प्रयासों के साथ भारतीय अर्थव्यवस्था अगले 25 वर्षों में, वर्ष 2047 तक दस गुनी बढ़ जा सकती है जब हम स्वतंत्रता के 100 वर्ष का समारोह मना रहे होंगे। श्री गोयल ने कहा कि यह विकास उपलब्ध विशेषज्ञ मानव संसाधनों को अधिकतम करने के जरिये अर्जित किया जा सकता है।
उन्होंने उल्लेख किया कि आत्मनिर्भर भारत के तहत केंद्र सरकार द्वारा उठाये गए कदमों तथा बजट के विशेष आवंटन ने देश की आर्थिक प्रणाली को और अधिक मजबूत तथा समृद्ध बना दिया है। श्री गोयल ने यह भी कहा कि आज आंध्र प्रदेश कृषि, मत्स्य पालन आदि क्षेत्रों में बहुत तेजी से वृद्धि कर रहा है और आज आंध्र प्रदेश राज्य के पास विभिन्न विशेष आर्थिक जोन भी हैं। उन्होंने स्थानीय उत्पादों, कारीगरों, कुशल बुनकरों आदि के संवर्धन की अपील की क्योंकि यह महत्वपूर्ण है कि हर प्रकार से उनकी सहायता की जाए।
इस कार्यक्रम में, संसद सदस्य श्रीमती वंगा गीता, संसद सदस्य श्री जीवीएल नरसिम्हा राव, संसद सदस्य श्री पी. सुभाष चंद्रबोस, संसद सदस्य श्री एम. भरत राम, आंध्र प्रदेश के वित्त मंत्री श्री बी. राजेंद्रनाथ रेड्डी, नागरिक आपूर्ति मंत्री श्री के. वेंकट नागेश्वर राव, बीसी कल्याण, आईएंडपीआर तथा सिनेमेटोग्राफी मंत्री श्री सीएच. वेणुगोपाल कृष्णा, आरएंडबी मंत्री श्री डी. राजा तथा अन्य गणमान्य व्यक्तियों ने भाग लिया।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 215.47 करोड़ से अधिक टीके लगाए जा चुके हैं
12-14 आयु वर्ग में 4.06 करोड़ से अधिक टीके की पहली खुराक लगाई गई
भारत में कोरोना के सक्रिय मामले 46,347 हैं
पिछले 24 घंटों में 4,369 नए मामले सामने आए
स्वस्थ होने की वर्तमान दर 98.71 प्रतिशत
साप्ताहिक सक्रिय मामलों की दर 1.73 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 215.47 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.06 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10414622
|
|
दूसरी खुराक
|
|
10111916
|
|
प्रीकॉशन खुराक
|
|
6886344
|
|
अग्रिम पंक्ति के कर्मी
|
|
पहली खुराक
|
|
18435721
|
|
दूसरी खुराक
|
|
17707583
|
||
|
प्रीकॉशन खुराक
|
|
13402405
|
|
12-14 वर्ष आयु वर्ग
|
|
पहली खुराक
|
|
40661253
|
|
दूसरी खुराक
|
|
30934509
|
|
15-18 वर्ष आयु वर्ग
|
|
पहली खुराक
|
|
61808980
|
|
दूसरी खुराक
|
|
52690705
|
|
18-44 वर्ष आयु वर्ग
|
|
पहली खुराक
|
|
560946132
|
|
दूसरी खुराक
|
|
514506446
|
|
प्रीकॉशन खुराक
|
|
78902647
|
|
45-59 वर्ष आयु वर्ग
|
|
पहली खुराक
|
|
203970977
|
|
दूसरी खुराक
|
|
196663795
|
|
प्रीकॉशन खुराक
|
|
42029173
|
|
60 वर्ष से अधिक आयु वर्ग
|
|
पहली खुराक
|
|
127628284
|
|
दूसरी खुराक
|
|
122940398
|
|
प्रीकॉशन खुराक
|
|
44138813
|
|
प्रीकॉशन खुराक
|
||
|
18,53,59,372
|
|
कुल
|
|
|
|
2,15,47,80,693
भारत में सक्रिय मामले आज 46,347 हैं। सक्रिय मामले, कुल पॉजिटिव मामलों के 0.1 प्रतिशत हैं।
नतीजतन, भारत में स्वस्थ होने की दर 98.71 प्रतिशत है। पिछले 24 घंटों में 5,178 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,39,30,417 हो गई है।
बीते 24 घंटे में कोरोना के 4,369 नए मामले सामने आएं।
पिछले 24 घंटों में कुल 3,50,468 जांच की गई हैं। भारत ने अब तक कुल 88.99 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 1.73 प्रतिशत है और दैनिक रूप से पुष्टि वाले मामलों की दर 1.25 प्रतिशत है।
पर्यावरण, वन एवं जलवायु परिवर्तन मंत्रालय
राष्ट्रीय प्राणी उद्यान में अंतरराष्ट्रीय चीता दिवस और वन्यजीव संरक्षण दिवस मनाया गया
राष्ट्रीय प्राणी उद्यान, नई दिल्ली  ने केन्द्रीय चिड़ियाघर प्राधिकरण के सहयोग से कल “अंतरराष्ट्रीय चीता दिवस” और “वन्यजीव संरक्षण दिवस” मनाया। “अंतरराष्ट्रीय चीता दिवस” और “वन्यजीव संरक्षण दिवस” मनाने के पीछे का उद्देश्य वर्तमान पीढ़ी के बीच वन्यजीव संरक्षण के बारे में जागरूकता फैलाना है।
इन दिवसों के मनाए जाने के बारे में जागरूकता पैदा करने हेतु राष्ट्रीय प्राणी उद्यान और केन्द्रीय चिड़ियाघर प्राधिकरण की एक टीम ने नई दिल्ली के जोरमल पेरिवाल मेमोरियल सीनियर सेकेंडरी स्कूल फॉर ब्लाइंड का दौरा किया और 175 दिव्यांग स्कूली छात्रों से बातचीत की। वन्य जीव संरक्षण शपथ में सभी दिव्यांग स्कूली छात्रों ने भाग लिया। राष्ट्रीय प्राणी उद्यान और केंद्रीय चिड़ियाघर प्राधिकरण के अधिकारियों द्वारा ‘वन्यजीव संरक्षण और चिड़ियाघरों की भूमिका’ और ‘चीता- एक प्रमुख प्रजाति और खाद्य वेब’ विषय पर विशेषज्ञ व्याख्यान दिया गया। इन विशेषज्ञ व्याख्यानों के आयोजन का लक्ष्य वन्यजीव संरक्षण, प्रमुख प्रजातियों और चरागाह के इकोसिस्टम में चीता की भूमिका के महत्व को समझने के लिए इन युवाओं के मन में जिज्ञासा पैदा करना है। छात्र-छात्राओं को सहभागिता प्रमाण पत्र व स्मृति चिन्ह वितरित किए गए।
सड़क परिवहन एवं राजमार्ग मंत्रालय
सड़क मंत्रालय की वेबसाइट पर ढाबों और ट्रक की मरम्मत से संबंधित दुकानों की सूची वाला डैशबोर्ड लॉन्च
सड़क परिवहन एवं राजमार्ग मंत्रालय ने अपनी वेबसाइट पर एनएचएआई, राज्यों, तेल विपणन कम्पनियों जैसे संगठनों द्वारा देश भर में उपलब्ध ढाबों और ट्रक की मरम्मत से संबंधित दुकानों की सूची और विवरण प्रदान करने वाला डैशबोर्ड लिंक शुरु किया है। इस सूची को https://morth.nic.in/dhabas-truck-repair-shops-opened-during-covid-19 पर एक्सेस किया जा सकता है। इसका उद्देश्य कोविड-19 महामारी पर काबू पाने के लिए घोषित लॉकडाउन के मौजूदा चुनौतीपूर्ण समय में आवश्यक वस्तुओं की आपूर्ति के लिए ट्रक/कार्गो चालकों और क्लीनर्स को देश के विभिन्नस्थानों पर आवागमन के दौरान सहायता उपलब्ध कराना है।सूचना प्रदान करने के लिएविभिन्न हितधारकों विशेषकर राज्यों/ संघशासित प्रदेशों, तेल विपणन कम्पनियों  आदि के साथ नियमित सम्पर्क बनाया जा रहा है इसी सूचना को बाद में सड़क परिवहन एवं राजमार्ग मंत्रालय की वेबसाइट पर अपडेट किया जाता है।
राष्ट्रीय राजमार्गों के ढाबों और मरम्मत की दुकानों के बारे में जानकारी प्राप्त करने के लिए एनएचएआई के केंद्रीकृत कॉल नंबर 1033 कोभी कॉल का जवाब देने और चालकों /क्लीनर्स की मदद करने में सक्षम बनाया गया है।
उल्लेखनीय है कि ये ढाबे और मरम्मत की दुकानें, चालक, क्लीनर या वस्तुओं की आवाजाहीकी श्रृंखला में शामिल कोई किसी अन्य व्यक्ति सामाजिक दूरी, मास्क का उपयोग, स्वच्छता, आदि सभी आवश्यक सावधानियों और स्वास्थ्य देखभाल संबंधी प्रोटोकॉल का पालन करेंगे।
प्रधानमंत्री कार्यालय
प्रधानमंत्री ने जापान में निचले सदन के चुनावों में जीत के लिए महामहिम फुमियो किशिदा को बधाई दी
प्रधानमंत्री श्री नरेन्द्र मोदी ने जापान में निचले सदन के चुनाव में जीत के लिए महामहिम फुमियो किशिदा को बधाई दी है।
प्रधानमंत्री ने एक ट्वीट में कहा;
"जापान में निचले सदन के चुनावों में जीत के लिए @kishida230 को हार्दिक बधाई। हमारी विशेष रणनीतिक तथा वैश्विक साझेदारी को और मजबूत करने तथा भारत-प्रशांत क्षेत्र एवं अन्य क्षेत्रों में शांति और समृद्धि के लिए साथ मिलकर काम करने के प्रति आशान्वित हूँ।"
एमजी / एएम / जेके
(
पर्यावरण, वन एवं जलवायु परिवर्तन मंत्रालय
देश भर में एयर गन सरेंडर अभियान चलाया जाएगा: श्री अश्विनी चौबे
अरुणाचल प्रदेश के कई लोगों ने आज ईटानगर में केंद्रीय मंत्री के समक्ष एयर गन सरेंडर किए
केंद्रीय वन, पर्यावरण एवं जलवायु परिवर्तन राज्य मंत्री श्री अश्विनी कुमार चौबे ने लोगों से पशु-पक्षियों का शिकार न करने की अपील करते हुए आज कहा कि देश भर में एयर गन सरेंडर अभियान चलाया जाएगा। उन्होंने यह भी कहा कि इस अभियान में सेवानिवृत्त वनकर्मियों, सामाजिक संगठनों के प्रतिनिधियों, इत्यादि को जोड़ कर इसे तेज गति प्रदान की जाएगी।
श्री चौबे ने अरुणाचल सरकार के एयर गन सरेंडर अभियान को पशुओं एवं पक्षियों को अवैध शिकार से बचाने और उनके संरक्षण की दृष्टि से एक महत्वपूर्ण पहल बताते हुए इस अभियान के लिए अरुणाचल प्रदेश के वन एवं पर्यावरण मंत्री मामा नटुंग को बधाई दी। उन्होंने कहा कि इस अभियान के परिणाम अत्यंत सकारात्मक रहे हैं। उन्होंने कहा कि देश भर में यह अभियान शुरू किया जाएगा और इसके लिए राज्यों से भी अनुरोध किया जाएगा। मंत्री महोदय ईटानगर में आयोजित एक कार्यक्रम में बोल रहे थे, जहां अरुणाचल प्रदेश के कुछ लोगों ने केंद्रीय मंत्री के समक्ष अपने एयर गन सरेंडर किए।
एयर गन के लिए किसी लाइसेंस की आवश्यकता नहीं होती है। अत: ऐसी स्थिति में हमारे देश में हर जिले और गांव में अनगिनत लोग एयर गन के जरिए पक्षियों का शिकार करते रहते हैं। इस वजह से अनेक पक्षियों की संख्या बड़ी तेजी से घट रही है।
श्री चौबे ने ईटानगर जैविक उद्यान का भी निरीक्षण किया जो दुनिया का पहला हूलोक गिब्बन प्रजनन केंद्र है और इसके साथ ही इस प्रजाति को बचाने के लिए किए जा रहे ठोस कार्यों की समीक्षा की।
कॉरपोरेट कार्य मंत्रालय
एमसीए ने 2 अक्टूबर से 31 अक्टूबर, 2022 तक सरकारी कार्यालयों में स्वच्छता और लंबित मामलों के निपटान के लिए विशेष अभियान 2.0 का आयोजन किया
कॉरपोरेट कार्य मंत्रालय , भारत सरकार, 2 अक्टूबर से 31 अक्टूबर, 2022 तक सरकारी कार्यालयों में स्वच्छता और लंबित मामलों के निपटान के लिए विशेष अभियान 2.0 का सक्रिय रूप से संचालन कर रहा है।
प्रारंभिक चरण के दौरान चिन्हित सभी लंबित मामलों को कम करने के लिए ठोस प्रयास किए गए। वरिष्ठ स्तर के अधिकारियों द्वारा विभिन्न मापदंडों में हुई प्रगति की लगातार निगरानी की गई है।
31 अक्टूबर 2022 तक, सभी 23 चिन्हित अभियान स्थलों की साफ-सफाई कर दी गयी है। इसके अलावा, लगभग 22 लाख रुपये की स्क्रैप सामग्री का निस्तारण किया जा चुका है। कुल 1,15,545  कागजी दस्तावेजों वाली फाइलों की समीक्षा की गई, जिनमें से 90,957  फाइलों को हटा दिया गया है।
पीएमओ और एमपी संदर्भों के सभी लंबित मामलों का निपटान कर दिया गया है और इस अवधि के दौरान एमसीए द्वारा जन शिकायतों को काफी हद तक कम किया गया है।
संस्कृति मंत्रालय
राष्ट्रीय संस्कृति महोत्सव का दूसरा चरण दार्जिलिंग में 22 से 24 फरवरी तक मनाया जाएगा
केंद्रीय संस्कृति और पर्यटन राज्य मंत्री  श्री प्रहलाद सिंह पटेल राष्ट्रीय संस्कृत महोत्सव के दूसरे चरण का उद्घाटन 22 फरवरी, 2021 को पश्चिम बंगाल के दार्जिलिंग के राजभवन में करेंगे। यह महोत्सव 22 फरवरी से 24 फरवरी तक आयोजित किया जाएगा। पश्चिम बंगाल के राज्यपाल श्री जगदीप धनखड़ 24 फरवरी, 2021 को समापन समारोह में उपस्थित रहेंगे। राष्ट्रीय संस्कृति महोत्सव का आयोजन एक भारत श्रेष्ठ भारत की भावना को बढ़ावा देने के लिए किया जाता है।
दार्जिलिंग में तीन दिवसीय समारोह कार्यक्रम ओडिसी विजन एंड मूवमेंट सेंटर द्वारा नृत्य कला संबंधी प्रस्तुति के साथ आरम्भ होगा, इसके बाद डोना गांगुली , माइकल , शायनी हाइरापिएट  द्वारा गायन प्रस्तुति की जाएगी।
दूसरे दिन, सौनक चट्टोपाध्याय द्वारा रवींद्र संगीत गायन की प्रस्तुति होगी, सैफायर नृत्य मंडली द्वारा एक रचनात्मक नृत्य गायन, डैनियल एंगती के नॉर्थ ईस्टर्न बैंड और कामरान तथा बॉयज़ बैंड का आयोजन होगा। अंतिम दिन अनुत्तम बाउल द्वारा बेल गीतों के साथ शुरू होगा, इसके बाद संस्कृति श्रेयस्कर द्वारा कथक बैलेट और एक नृत्य नाटिका आयोजित होगी।
प्रत्येक दिन स्थानीय कलाकारों को आरएसएम मंच पर प्रदर्शन करने का अवसर दिया जाएगा। वास्तविक रूप से तैयार किए गए हस्तशिल्प उत्पादों को प्रदर्शित करते हुए देश भर के 20 शिल्प स्टॉल लगाए जाएंगे।
संस्कृति मंत्रालय पर मूर्त और अमूर्त दोनों ही प्रकार की भारतीय संस्कृति के संरक्षण, संवर्धन और प्रसार कार्य की जिम्मेदारी है, जिनमें अन्य बातों के अलावा पारंपरिक लोक नृत्य और कला रूपों, ललित कलाओं और समृद्ध जनजातीय धरोहर शामिल हैं। यह इस जिम्मेदारी को पूरा करने के लिए सांस्कृतिक कार्यक्रमों, त्योहारों और नाट्यशाला संबंधी प्रदर्शनों का आयोजन करता है।
सात क्षेत्रीय संस्कृति केंद्रों की सक्रिय भागीदारी के साथ 2015 से आयोजित इस मंत्रालय का प्रमुख उत्सव राष्ट्रीय संस्कृति महोत्सव, भारत की जीवंत संस्कृति को सभामंडपों और रंगमहलों तक सीमित रखने के बजाय जन-जन तक ले जाने में महत्वपूर्ण भूमिका निभाता रहा है। यह “एक भारत श्रेष्ठ भारत” के पोषित लक्ष्य को सुदृढ़ करते हुए अन्य राज्यों में एक राज्य के लोक और जनजातीय कला, नृत्य, संगीत, खाद्य व्यंजन और संस्कृति को प्रदर्शित करने में केन्द्रीय भूमिका निभाता रहा है और साथ ही कलाकारों तथा कारीगरों को उनकी आजीविका में सहायता करने के लिए एक प्रभावी मंच भी प्रदान करता रहा है। नवंबर, 2015 से अभी तक विभिन्न राज्यों और दिल्ली, वाराणसी, बेंगलुरु, तवांग, गुजरात, कर्नाटक, टिहरी और मध्य प्रदेश जैसे शहरों में आरएसएम के दस संस्करण आयोजित किए जा चुके हैं।
स्थानीय कलाकारों सहित विख्यात कलाकार इस प्रमुख उत्सव का हिस्सा होंगे। राष्ट्रीय संस्कृति महोत्सव -2021 में लोक-कला रूपों की प्रचुरता होगी और यह स्थापित तथा उभरते हुए कलाविज्ञान में सर्वश्रेष्ठ अनुभव प्राप्त करने का अवसर प्रदान करेगा। आरएसएम भारत के संदर्भ में लोगों, विशेषकर युवाओं को अपनी स्वदेशी संस्कृति, इसकी बहुआयामी प्रकृति, भव्यता, समृद्धि और ऐतिहासिक महत्व के साथ सहस्राब्दियों से चले आ रहे एक राष्ट्र के रूप में फिर से जोड़ देगा।
पश्चिम बंगाल में आयोजित किया जा रहा यह आरएसएम विभिन्न संस्कृतियों के लोगों के बीच आपसी समझ और संबंधों को बढ़ाएगा, जिससे भारत की एकता और अखंडता और सुदृढ़ होगी।
गृह मंत्रालय
केंद्रीय गृह मंत्री श्री अमित शाह ने मेघालय में वेस्ट गारो हिल्स में बाढ़ की वजह से जनजीवन के नुकसान पर गहरा दुख व्यक्त किया
केंद्रीय गृह मंत्री ने मेघालय के मुख्यमंत्री श्री कोनरड संगमा से बात कर उन्हें केंद्र सरकार की तरफ से हर संभव सहायता का आश्वासन दिया
“इस संकट के समय में पूरा देश मेघालय के लोगों के साथ खड़ा है”: श्री अमित शाह
केंद्रीय गृह मंत्री श्री अमित शाह ने मेघालय में वेस्ट गारो हिल्स में बाढ़ की वजह से जनजीवन के नुकसान पर गहरा दुख व्यक्त किया है। एक ट्वीट में केंद्रीय गृह मंत्री ने कहा कि उन्होने मेघालय के मुख्यमंत्री श्री कोनरड संगमा से बात कर उन्हें केंद्र सरकार की तरफ से हर संभव सहायता का आश्वासन दिया।
श्री अमित शाह ने कहा कि इस संकट के समय में पूरा देश मेघालय के लोगों के साथ खड़ा है।
राष्ट्रपति सचिवालय
आईएमएफ की प्रबंध निदेशक ने राष्ट्रपति से मुलाकात की
अंतरराष्ट्रीय मुद्रा कोष  की प्रबंध निदेशक सुश्री क्रिस्टालिना जॉर्जीवा ने आज  राष्ट्रपति भवन में राष्ट्रपति श्रीमती द्रौपदी मुर्मु से मुलाकात की।
राष्ट्रपति भवन में सुश्री जॉर्जीवा का स्वागत करते हुए, राष्ट्रपति ने कहा कि दुनिया कोविड महामारी के तीसरे वर्ष से गुजर रही है। उन्होंने कहा कि आईएमएफ और विश्व बैंक जैसे बहुपक्षीय संस्थानों द्वारा कई कम आय वाले देशों को उल्लेखनीय सहायता प्रदान की गई है। उन्होंने कहा कि अंतरराष्ट्रीय मुद्रा प्रणाली की स्थिरता बनाए रखने में आईएमएफ को एक अहम भूमिका निभानी है।
राष्ट्रपति ने कहा कि आज भारत दुनिया की सबसे तेजी से बढ़ती प्रमुख अर्थव्यवस्थाओं में से एक है। भारत के स्टार्ट-अप इकोसिस्टम का दुनिया में ऊंचा स्थान है। हमारे देश में स्टार्ट-अप की सफलता, विशेष रूप से यूनिकॉर्न की बढ़ती संख्या, हमारी औद्योगिक प्रगति का एक उत्कृष्ट उदाहरण है। इससे भी अधिक खुशी की बात यह है कि हमारे देश का विकास और अधिक समावेशी होता जा रहा है तथा क्षेत्रीय विषमताएं भी कम हो रही हैं। आज के भारत का मूल मंत्र है करुणा - वंचितों के लिए, करुणा - जरूरतमंदों के लिए और हाशिए के लोगों के लिए।
भारत में 2023 में आयोजित होने वाले जी-20 शिखर सम्मेलन के बारे में बोलते हुए, राष्ट्रपति ने कहा कि जी-20 में बहुपक्षीय सहयोग विविधता को ध्यान में रखते हुए समावेश और लचीलेपन के सिद्धांतों पर आधारित होना चाहिए। उन्होंने विश्वास व्यक्त किया कि भारत की अध्यक्षता के दौरान जी-20 फोरम सभी के लिए एक शांतिपूर्ण, टिकाऊ और समृद्ध दुनिया के निर्माण की दिशा में बहुपक्षवाद एवं वैश्विक प्रशासन को और मजबूत बनाने हेतु प्रयास करने की आकांक्षा के साथ आगे बढ़ेगा।